Is-Sibt, 9 ta' Marzu 2019: L‐Arċisqof Charles J. Scicluna ħatar lil Dun Charlon Muscat bħala kappillan tal‐parroċċa ta' San Ġużepp Ħaddiem, Birkirkara. Dun Charlon Muscat twieled fil‐30 ta' April 1985 u trabba l‐Mosta fejn irċieva l‐edukazzjoni fl‐iskola primarja fil‐Mosta. Huwa kiseb l‐edukazzjoni sekondarja fl-iskola Vincenzo Bugeja, Birkirkara, u kompla l‐istudji terzjarji fil‐Fakultà tat‐Teoloġija (Filosofija u Teoloġija) fl‐Università ta' Malta. Ġie ordnat saċerdot fit‐3 ta' Lulju 2013. Dun Charlon beda l‐ħidma pastorali tiegħu fl‐2013 fil‐parroċċa tal‐Familja Mqaddsa, l‐Iklin, u fl‐2014 inħatar Direttur tal‐Vokazzjonijiet Djoċesani. Serva wkoll bħala direttur spiritwali fl‐iskola tas‐Seminarju Minuri u kien joffri servizz pastorali fil‐parroċċa ta' Marija Mtellgħa s‐Sema, Ħad Dingli. Il‐parroċċa ta' San Ġużepp Ħaddiem tiġbor fiha madwar 5,800 persuna f'1,675 familja.
Kappillan ġdid għall-parroċċa ta' San Ġużepp Ħaddiem